CELEX: 62018TN0537
Language: da
Date: 2018-09-13 00:00:00
Title: Sag T-537/18: Sag anlagt den 13. september 2018 — Vialto Consulting mod Europa-Kommissionen

26.11.2018   
            
            
               DA
            
            
               Den Europæiske Unions Tidende
            
            
               C 427/81
            
         
      Sag anlagt den 13. september 2018 — Vialto Consulting mod Europa-Kommissionen
      (Sag T-537/18)
      (2018/C 427/108)
      Processprog: græsk
      
         Parter
      
      
         Sagsøger: Vialto Consulting Kft. (Budapest, Ungarn) (ved advokat V. Christianos)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den anfægtede afgørelse fra Kommissionen, hvormed Kommissionen udelukkede sagsøgeren [fra deltagelse i udbudsprocedurer] for en toårig periode og offentliggjorde meddelelsen om udelukkelsen på sin hjemmeside, annulleres.
               
            
                  —
               
               
                  Kommissionen tilpligtes at betale erstatning for det økonomiske tab, som sagsøgeren har lidt som følge af dels den toårige udelukkelsesperiode, dels offentliggørelsen af meddelelsen om udelukkelsen på Kommissionens hjemmeside, idet tabet kan opgøres til 434 889,82 EUR med tillæg af renter fra datoen for afgørelsens vedtagelse.
               
            
                  —
               
               
                  Kommissionen tilpligtes at betale erstatning for det ikkeøkonomiske tab, som sagsøgeren har lidt som følge af dels den toårige udelukkelsesperiode, dels offentliggørelsen af meddelelsen om udelukkelsen på Kommissionens hjemmeside, idet tabet kan opgøres til 400 000 EUR med tillæg af renter fra datoen for afgørelsens vedtagelse.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet mod Europa-Kommissionens afgørelse Ares(2018)3463041 af 29. juni 2018 har sagsøgeren fremsat fire anbringender.
      
                  1.
               
               
                  Første anbringende vedrører en tilsidesættelse af artikel 7, stk. 1, i forordning nr. 2185/1996, idet Europa-Kommissionen uden at give nogen begrundelse fastslog, at OLAF ikke havde overskredet sine beføjelser i forbindelse med kontrollen af Vialto på dennes sted.
               
            
                  2.
               
               
                  Andet anbringende vedrører dels en tilsidesættelse af artikel 41 i chartret om grundlæggende rettigheder om retten til god forvaltning, dels en begrundelsesmangel.
               
            
                  3.
               
               
                  Tredje anbringende vedrører en tilsidesættelse af princippet om den berettigede forventning.
               
            
                  4.
               
               
                  Fjerde anbringende vedrører en tilsidesættelse af proportionalitetsprincippet og af pligten til at give en behørig begrundelse, eftersom Europa-Kommissionen dels udelukkede Vialto for en toårig periode, dels offentliggjorde meddelelsen om udelukkelsen på sin hjemmeside.